[image: ] 
[bookmark: _GoBack]
ANUNCIO

APROBACIÓN DAS BASES REGULADORAS DAS AXUDAS ECONÓMICAS PARA RESPOSTAR AO IMPACTO PROVOCADO POLA COVID19 NA HOSTALERIA DO CONCELLO DE O PEREIRO DE AGUIAR (REACTIVA PEREIRO):

De conformidade co previsto nos artigos 17.3. b e 20.8.a de a Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de Datos Nacional de Subvencións (https://www.infosubvenciones.es/bdnstrans/GE/es/convocatoria/524174).

A Xunta de Goberno Local deste Concello do Pereiro de Aguiar acordou, na sesión extraordinaria que tivo lugar o día 20 de novembro de 2020, aprobar as bases reguladoras da convocatoria de axudas económicas para respostar ao impacto provocado polo COVID-19 na hostalería do Concello do Pereiro de Aguiar, co seguinte contido: 

“BASES REGULADORAS DAS AXUDAS ECONÓMICAS PARA RESPOSTAR AO IMPACTO PROVOCADO POLA COVID19 NA HOSTALERIA DO CONCELLO DE O PEREIRO DE AGUIAR (REACTIVA PEREIRO):
ANTECEDENTES

O brote de coronavirus COVID-19 xerou circunstancias extraordinarias e graves que provocan unha crise sanitaria de enorme magnitude que afectou e segue afectando aos cidadáns e familias con consecuencias sanitarias, sociais e económicas excepcionais, que requiren a adopción de medidas extraordinarias co fin de axudar a mitigalas.

O papel dos concellos na crise económica e de emprego que estamos a vivir é fundamental, xa que tanto as administracións do Estado e da Autonomía proporcionan recursos de carácter máis xeral, polo que son os concellos quen pode ensamblar e adaptar a súa realidade local particular, exercendo as súas competencias en materia de desenvolvemento económico local e de emprego mediante o deseño dunha estratexia de promoción económica capaz de identificar e valorizar os recursos e proceder á adaptación dos diferentes  programas ás necesidades locais.

O papel que cumpren as entidades locais de apoio ao desenvolvemento local e ao emprego, lonxe de invadir competencias ou producir duplicidade algunha, fan posible tamén a efectividade da dimensión local do mesmo, como complementaria á exercida por outras administracións, e que apunta tanto a Lei nacional de emprego (art. 4, R.D.L. 3/2015), como a Comisión Europea que, no seu documento de Actuación local a favor do emprego para unha estratexia europea do emprego,  define o ámbito local como aquel nivel que permite detectar as necesidades locais non satisfeitas, polo que lonxe de ser un ámbito no que unicamente se poñan en práctica decisións adoptadas noutros ámbitos, pode combinar diferentes instrumentos e desenvolver formas de dar valor engadido ás decisións tomadas en niveis superiores, acadando un máis axeitado nivel de precisión en cada territorio.

A evolución da situación epidemiolóxica derivada do COVID19 na Comunidade Autónoma de Galicia creou un novo escenario social e político que implicou e implica a adopción de medidas de prevención específicas por parte dos diferentes gobernos. 
Esta medida vai acompañada dunha liña de axudas que se concederán en réxime de concorrencia non competitiva aos traballadores autónomos e empresarios que exerzan actividade económica como cafeterías, bares, restaurantes, salóns de banquetes e establecementos de restauración no concello do Pereiro de Aguiar, e que estarán destinadas a minimizar o impacto económico ocasionado polo peche acordado para este sector pola Orde do 4 de novembro de 2020 pola que se establecen medidas de prevención específicas como consecuencia da evolución da situación epidemiolóxica derivada do COVID-19 na Comunidade Autónoma de Galicia (DOG núm. 223-Bis, 4 de novembro de 2020- Anexo III), e estarán reguladas polas seguintes bases:

PRIMEIRA: NORMATIVA APLICABLE
1.- O procedemento de concesión das subvencións é o de concorrencia non competitiva, previsto no artigo 19.2 da Lei 9/2007, do 13 de xuño, de subvencións de Galicia. Sen prexuizo das especificacións establecidas nestas bases, serán de aplicación ao procedemento e ás subvencións que constitúen o seu obxecto as disposicions vixentes aplicables ao Concello de O Pereiro de Aguiar, integradas pola Lei 38/2003, do 17 de novembro, xeral de subvencións e o seu regulamento de desenvolvemento; pola Lei 9/2007, do 13 de xuño, de subvencións de Galicia, e as bases de execución do orzamento municipal, así como a Lei 39/2015, do 1 de outubro, do procedemento administrativo común das administracións públicas e calquera outra disposición normativa que pola súa natureza puidese resultar de aplicación.

2.- A xestión destas subvencións suxeitarase aos principios de publicidade, transparencia, obxectividade, igualdade e non discriminación, así como ao de eficacia no cumprimento de obxectivos e eficiencia na asignación e utilización dos recursos públicos.

SEGUNDO: OBXECTO DAS AXUDAS
O obxecto da presente convocatoria é paliar e actuar de maneira inmediata ante o impacto económico que tivo a crise sanitaria derivada da COVID19 nos establecementos de cafeterías, bares, restaurantes, salones de banquetes e establecementos de restauración do Concello de O Pereiro de Aguiar, e impulsar a actividade económica no termo municipal, outorgando axudas para paliar as perdas económicas a este colectivo afectado máis directamente. As mesmas buscan facilitar o cumprimento das súas obrigas empresariais, axudar ao mantemento da actividade e así acadar a debida protección do emprego. 

TERCEIRO.- PERSOAS BENEFICIARIAS:
Poderán ser beneficiarios destas axudas os traballadores autónomos e empresarios que exerzan a sua actividade económica como “cafés-bares” e “restaurantes” do Concello de O Pereiro de Aguiar que se visen afectados pola crise derivada da COVID19 e que tiveran que proceder ao peche dos seus negocios.
Para estes efectos consideraranse beneficiarios as persoas fisicas que sexan titulares de cafeterías, bares, restaurantes, salones de banquetes e establecementos de restauración no Concello de O Pereiro de Aguiar e que cumpran os seguintes requisitos:
a) Ser traballadores autónomos, incluídos no réxime especial de traballadores autónomos. Entenderanse incluídos todos os traballadores aos que se refire o artigo 1 da Lei 20/2007, de 11 de xullo, do Estatuto do traballo autónomo, coa excepción dos autónomos colaboradores (cónxuxe ou familiares ata o segundo grado de consanguinidade, afinidade ou adopción que convivan co traballador autónomo titular da actividade económica, realicen traballos retribuídos e non teñan a consideración de traballadores por conta allea),
b) Atoparse de alta no correspondente réxime de Seguridade Social
c) Recibo do lixo do ano en curso que demostre que o local está activo.
d) Ter cesado a súa actividade conforme ao disposto pola ORDEN do 4 de novembro de 2020 pola que se establecen medidas de prevención específicas como consecuencia da evolución da situación epidemiolóxica derivada do COVID-19 na Comunidad Autónoma de Galicia (DOG Núm. 223-Bis, 4 de novembro de 2020- Anexo III).
e) Contar co preceptivo título habilitante outorgado por este concello de O Pereiro de Aguiar para o exercizo da referida actividade, así como das correspondentes autorizacións dos organismos sectoriais de selo caso.

Para estes efectos consideraranse beneficiarios as persoas xuridicas que sexan titulares de cafeterías, bares, restaurantes, salones de banquetes e establecementos de restauración no Concello de O Pereiro de Aguiar e que cumpran os seguintes requisitos:
a) Ser sociedades legalmente constituidas.
b) Recibo do lixo do ano en curso que demostre que o local está activo a nome da Sociedade.
c) Ter cesado a súa actividade conforme ao disposto pola ORDEN do 4 de novembro de 2020 pola que se establecen medidas de prevención específicas como consecuencia da evolución da situación epidemiolóxica derivada do COVID-19 na Comunidad Autónoma de Galicia (DOG Núm. 223-Bis, 4 de novembro de 2020- Anexo III).
d) Contar co preceptivo título habilitante outorgado por este concello de O Pereiro de Aguiar para o exercizo da referida actividade, así como das correspondentes autorizacións dos organismos sectoriais de selo caso.

CUARTO. DISPOÑIBILIDADE ORZAMENTARIA.

Para o financiamento das subvencións obxecto desta convocatoria existe crédito adecuado e suficiente na aplicación orzamentaria 231.479.09 ata un máximo de 20.000 € (euros).

Este orzamento poderá ser obxecto de modificacións como consecuencia da asignación ou da redistribución de fondos para o financiamento deste programa.


QUINT.- CONTÍA DA AXUDA

A axuda á que poderán acceder as persoas solicitantes que cumpran os requisitos establecidos nesta convocatoria consistirá nun importe económico variable correspondente ao 50 % dos gastos do establecemento resultantes durante o ano 2020 (tributos municipais, IBI, auga e lixo), cun tope máximo de 1.500 € por solicitante.

Estas deberán solicitarse a partir do día seguinte da súa publicación no BOP de Ourense e ata o 13 de decembro de 2020.

SEXTO.- SOLICITUDES: PRAZOS, LUGAR DE PRESENTACIÓN E DOCUMENTACIÓN

1.- As solicitudes deberán presentarse no Rexistro Xeral do Concello de Pereiro de Aguiar ou en calquera dos lugares previstos no artigo 38.4 da Lei 30/1992, de 26 de novembro (norma vixente, conforme ao establecido na Disposición Final 7ª da Lei 39/2015, de 1 de outubro, do procedemento administrativo común das administracións públicas).

A presentación poderá realizarse de modo presencial ou telemático, neste último caso a través da sede electrónica do Concello de Pereiro de Aguiar (https:// https://concellopereiro.sedelectronica.gal/info.0) utilizando o trámite de solicitude de instancia xeral dispoñible na sede. Para a presentación de solicitude por medios electrónicos, é necesario dispoñer dos certificados electrónicos recoñecidos ou cualificados de sinatura electrónica.

Para a presentación de solicitude por medios electrónicos, é necesario dispoñer dos certificados electrónicos recoñecidos ou cualificados de sinatura electrónica.

2. O prazo de presentación será a partir do día seguinte da súa publicación no BOP de Ourense e ata o 13 de decembro de 2020, unha vez publicada a convocatoria no Boletín Oficial da Provincia da Provincia de Ourense.

3.- As presentes bases, xunto co modelo de solicitude normalizado para a obtención das axudas reguladas na presente convocatoria estará dispoñible na web municipal www.concellopereiro.com

4.- A presentación da solicitude de axuda fora do prazo establecido e a non utilización, no seu caso, do formulario normalizado de uso obrigatorio, serán causas de inadmisión da solicitude.

5. Coa solicitude deberá achegarse a seguinte documentación:

1. Formulario normalizado, que se porá a disposición dos interesados na web do Concello do Pereiro de Aguiar. O formulario incluirá unha declaración responsable de non incorrer nas prohibicións previstas no artigo 13 da Lei 38/2003, de 17 de novembro, xeral de subvencións, para obter a condición de beneficiario/a, substituíndo esta declaración á presentación de certificacións na acreditación do cumprimento das obrigas tributarias e coa Seguridade Social por tratarse dun dos supostos previstos na letra e) do artigo 31.7 da Lei 9/2007 , de 13 de xuño, de subvencións de Galicia.

Os interesados deberán indicar no formulario unha dirección de correo electrónico de contacto para a posta a disposición das notificacións electrónicas que se practiquen no procedemento. En defecto da dita dirección de correo electrónico, as notificacións practicaranse en todo caso na sede electrónica do Concello, sen que a falla de remisión do aviso da posta a disposición da dita notificación impida que esta desprenda os seus efectos.

a) Copia do recibo do lixo do ano en curso ou liquidación de Facenda do último trimestre, para comprobación de negocio en activo.

b) Certificación actualizada de situación censal, expedida pola Axencia Estatal Tributaria con posterioridade a 31 de decembro de 2019, na que se indique a actividade económica exercida e o domicilio da actividade económica, ou por este Concello onde se exerce a actividade, no que se indique a actividade económica exercida e o domicilio da mesma. A certificación o será do propio autónomo como persoa física ou da persoa xurídica ou entidade sen personalidade xurídica a través da que se exerza a actividade e á que estea vinculado.

c) Certificado de titularidade da conta corrente onde desexa que se realice o ingreso da subvención, expedido pola correspondente entidade de crédito.

d) Copia do poder de representación do interesado, no caso de que a solicitude se formule a través de representante.

e) Declaración responsable de peche do establecemento e de cumprimento dos requisitos para ser beneficiario da subvención.

f) Copia da escritura de constitución da persoa xurídica, debidamente actualizada e inscrita no rexistro oficial correspondente.

g) Copia dos recibos dos tributos municipais, (IBI, agua e lixo) correspondentes ao ano 2020

7. A esixencia da documentación indicada xustifícase pola falla de dispoñibilidade de acceso á mesma a través das plataformas de intermediación de datos das administración públicas.

De conformidade co establecido no artigo 28.2 da Lei 39/2015, de 1 de outubro, do procedemento administrativo común das administracións públicas, o Concello de Pereiro consultará de oficio, a través das plataformas de intermediación de datos das administracións públicas, a documentación acreditativa das seguintes circunstancias dos interesados:

1. Identidade da persoa física solicitante ou do seu representante.

Non obstante o anterior, no suposto no que os interesados se opoñan expresamente á dita consulta deberán achegar a seguinte documentación:

1. DNI, NIE ou documento que o substitúa da persoa física solicitante ou do seu representante.

Igualmente, no suposto no que por razóns técnicas resultase imposible a consulta de datos nas plataformas de intermediación, o Concello poderá requirir aos interesados a presentación dos documentos correspondentes.

8. En caso de dúbida, dificultades técnicas ou necesidade de máis información para a presentación da solicitude, as persoas interesadas poderán dirixirse ao Concello mediante correo electrónico dirixido a reactiva@pereiro.gal, indicando a consulta que se formula e un teléfono de contacto. Esta posibilidade estará dispoñible durante o prazo de presentación de solicitudes.

Do mesmo xeito, poderá solicitarse aos Servizos Técnicos municipais informe que certifique o peche do establecemento durante o período estipulado.

SÉTIMO.- TRAMITACIÓN E XESTIÓN DAS SOLICITUDES E CONCESIÓN DE AXUDAS.


1.- Sen prexuízo da posibilidade da presentación das solicitudes de modo presencial, a súa tramitación será exclusivamente electrónica, de conformidade co disposto no artigo 14.3 da Lei 39/2015, de 1 de outubro, do procedemento administrativo común das administración públicas, en relación co disposto no artigo 7.2 c) da Ordenanza reguladora do acceso electrónico aos servizos públicos (BOP nº 299, do 31 de decembro de 2010).

En consecuencia, tódalas notificacións que se practiquen no procedemento realizaranse de forma electrónica na sede electrónica do Concello. En defecto da dita dirección de correo electrónico, as notificacións practicaranse en todo caso na sede electrónica do Concello, sen que a falla de remisión do aviso da posta a disposición da dita notificación impida que esta desprenda os seus efectos.

2.- Recibidas as solicitudes, os servizos administrativos do Concello de Pereiro de Aguiar, procederán ao seu estudo, tramitándose nos seguintes termos:

1. No caso de que a documentación presentada estivese incompleta, ou cando o interesado se opuxese expresamente á consulta dos seus datos nas plataformas de intermediación de datos das administracións públicas, o Concello remitiralles mediante notificación electrónica un requirimento de emenda de deficiencias, concedendo un prazo de dez días hábiles para a presentación da documentación ou emenda de erros que proceda.
a) No caso de que a documentación presentada estivese completa, formularase proposta de resolución de concesión ou denegación da subvención, da que se dará traslado á Alcaldía, que resolverá o que proceda, concedendo a subvención no caso de que cumpra os requisitos establecidos ou denegándoa en caso contrario.

A resolución que se dite notificarase de forma electrónica aos interesados. No caso de que a resolución conceda a subvención, a mesma incluirá a orde de pagamento ao beneficiario.

As resolucións que se diten neste procedemento esgotan a vía administrativa, e contra elas cabe interpoñer recurso contencioso - administrativo no prazo de dous meses ante o xulgado do contencioso administrativo de Ourense, de conformidade co previsto na Lei 29/1998, do 13 de xullo, reguladora da xurisdición contencioso-administrativa. Poderase formular, con carácter potestativo, recurso de reposición no prazo dun mes, ante o mesmo órgano que ditou a resolución impugnada, de acordo coa Lei 39/2015, do 1 de outubro. Non poderán simultanearse ambos os dous recursos.

OITAVO.- XUSTIFICACIÓN DA AXUDA.

En atención ó previsto no artigo 28.9 da Lei 9/2007, de 13 de xuño, de subvencións de Galicia, toda vez que a concesión da subvención está motivada pola concorrencia no solicitante da situación definida na base 3ª, as subvencións entenderanse xustificadas polo acto da concesión.

Sen prexuízo do anterior, a Intervención do Concello poderá realizar controis financeiros das subvencións pagadas e concedidas, de conformidade co establecido no Título III da Lei Xeral de Subvencións. Agás no caso de que as actuacións de control financeiro se estendan á totalidade dos beneficiarios, a súa realización levarase a cabo sobre unha mostra de beneficiarios determinada de xeito aleatorio, debendo quedar constancia no expediente do procedemento seguido para a súa determinación.

Se no procedemento de control financeiro se advertise a existencia de causas legais de reintegro previstas na Lei Xeral Subvencións, o Concello iniciará de oficio os expedientes correspondentes, dentro do prazo de prescrición da acción de reintegro.


NOVENO.- OBRIGAS DOS BENEFICIARIOS
Son obrigas dos beneficiarios:
1ª) Someterse ás actuacións de comprobación e control financeiro previstas pola lexislación vixente en materia de subvencións.
2ª) Proceder ao reintegro dos fondos percibidos nos supostos contemplados nos artigos 36 e 37 da Lei xeral de subvencións, e en particular, por obter do Concello de Pereiro de Aguiar unha subvención falseando as condicións requiridas ou ocultando aquelas que a tivesen impedido, ou mostrar resistencia, escusa, obstrución ou negativa ás actuacións de comprobación e control financeiro.

DÉCIMO .- COMPATIBILIDADE

A percepción desta axuda será compatible con calquera outra axuda concedida polo Estado, pola Comunidade Autónoma de Galicia, pola Deputación Provincial de Ourense ou por calquera outra administración pública diferente ao Concello de Pereiro de Aguiar.


DÉCIMO PRIMEIRO.- NORMATIVA SUPLETORIA.

En todo o non disposto nestas bases seralle de aplicación á convocatoria e ás subvencións que se conceden ao seu abeiro, o disposto na Lei 38/2003 xeral de subvencións e a Lei 9/2007, de subvencións de Galicia, os seus regulamentos de desenvolvemento no que sexa de aplicación á administración local, así como a lexislación aplicable en materia de réxime xurídico das administracións públicas e do procedemento administrativo.


DÉCIMO SEGUNDO.- RÉXIME DE PROTECCIÓN DOS DATOS ACHEGADOS COA SOLICITUDE.

1.- O tratamento polo Concello dos datos persoais achegados polos solicitantes fúndase no disposto nos apartados c) e e) do artigo 6 do Regulamento UE 2016/679 do Parlamento Europeo e do Consello, de 27 de abril de 2016, relativo á protección das persoas físicas no que respecta ao tratamento dos datos persoais e á libre circulación destes datos, así como no artigo 6.2 da Lei orgánica 3/2018, do 5 de decembro, de protección dos datos de carácter persoal, ao ser a achega dos datos e informacións esixida nas presentes bases necesaria para o cumprimento do disposto na lexislación xeral de subvencións, así como para a comprobación do cumprimento dos requisitos e valoración das solicitudes consonte ao indicado nas propias bases.

En consecuencia, a negativa a facilitar estes datos ao Concello determinará a exclusión da persoa interesada do procedemento.

2.- En cumprimento do establecido no artigo 13 do Regulamento UE 2016/679 do Parlamento Europeo e do Consello, de 27 de abril de 2016, relativo á protección das persoas físicas no que respecta ao tratamento dos datos persoais e á libre circulación destes datos, infórmase aos interesados do seguinte:

1. A responsabilidade do tratamento dos datos é do Concello de Pereiro de Aguiar, cuxo representante legal é o seu Alcalde, don Luis Menor Pérez, con domicilio para os efectos de notificacións na praza do Concello, n.º 1, 32710, en O Pereiro de Aguiar (Ourense), teléfono de contacto 988259385 e correo electrónico: info@concellopereiro.com.

a) O delegado de protección de datos é Servizos de Adaptación Continua en Protección de Datos RB, S.L. có que poderá contactar en concello.pereirodeaguiar@eidolocal.es. 
b) Os datos subministrados coa solicitude destínanse unicamente a garantir o cumprimento do establecido na lexislación xeral de subvencións, a comprobar que a persoa solicitante reúne os requisitos establecidos para poder ser beneficiaria.

En cumprimento do establecido nos artigos 20 da Lei 38/2003 xeral de subvencións e 8.1.c) da Lei 19/2013, de 9 de decembro, de transparencia e bo goberno, a información relativa ás subvencións concedidas será obxecto de publicación segundo se prevé na normativa de aplicación na Base de Datos Nacional de Subvencións e no portal de transparencia do Concello de Pereiro.

Non obstante o anterior, e de conformidade co establecido no artigo 20.8.b) da Lei Xeral de Subvencións, non serán obxecto de publicación os datos persoais dos beneficiarios, que unicamente se cederán a terceiros nos supostos previstos no apartado e) desta base, se é necesario para a satisfacción do interese lexítimo seguido polo responsable do tratamento o polo terceiro ao que se comuniquen os datos, sempre que non prevaleza o dereito do interesado de acordo coa normativa de protección de datos.

A estes efectos, na publicación cada subvención concedida identificarase exclusivamente polo número de rexistro de entrada da solicitude correspondente. As publicacións referidas manterase durante un prazo mínimo de catro anos dende a realización da publicación, podendo, a partir dese prazo, ser suprimida de xeito motivado a publicación de oficio polo Concello ou ben a solicitude das persoas interesadas, dirixida ao responsable do tratamento.

c) A base xurídica do tratamento dos datos achegados coa solicitude é a necesidade deses datos para o cumprimento das obrigas legais que impón a lexislación xeral de subvencións, en tanto que Administración pública concedente (artigo 6.1.c) do Regulamento UE 2016/679) e, no caso dos datos para acreditación do cumprimento dos requisitos específicos da convocatoria e valoración de solicitudes, a necesidade deses datos para dar satisfacción á finalidade de interese público perseguida coa presente convocatoria (artigo 6.1.e) do Regulamento UE 2016/679).

d) Os datos subministrados ao Concello serán tratados polo persoal autorizado para a tramitación da solicitude, suxeitos a deber de reserva.

Sen prexuízo do anterior, os datos subministrados polo solicitante poderán ser cedidos a terceiras persoas nos seguintes casos:

a) A membros da corporación que o soliciten, aos xulgados e tribunais, para os efectos da resolución dos recursos xudiciais que poidan interpoñerse contra a decisión de adxudicación, así como ao Ministerio Fiscal, Valedor do Pobo, Defensor del Pueblo, Tribunal de Cuentas e Consello de Contas, na medida en que sexa necesario para o exercicio das funcións destas autoridades públicas.
b) Ás persoas que o soliciten ao abeiro do disposto na Lei 19/2013, do 9 de decembro, de transparencia e bo goberno, previo expediente contraditorio con audiencia do/a interesada/o titular dos datos e nos termos previstos na dita lei.

e) En ningún caso se transferirán os seus datos persoais a un terceiro país nin a unha organización internacional.

f) Os datos subministrados conservaranse nos arquivos do Concello de forma indefinida, para os únicos efectos da súa conservación conforme ao disposto na lexislación sobre arquivos do sector público e na lexislación sobre patrimonio documental cultural.

g) As persoas interesadas poderán solicitar en todo momento da Alcaldía do Concello o acceso aos seus datos, así como a súa rectificación, de ser o caso. Poderá solicitarse a limitación do tratamento dos ditos datos, referida á súa publicación, unha vez transcorrido o prazo de catro anos previsto nas presentes bases. Poderá formularse igualmente a oposición ao tratamento dos datos, motivada pola situación particular do interesado, nos termos previstos no artigo 21 do Regulamento UE 2016/679.

Os dereitos sinalados neste apartado poderán exercerse mediante escrito dirixido á Alcaldía do Concello. De conformidade co disposto no artigo 20.3 do Regulamento UE 2016/679, non será de aplicación o dereito á portabilidade dos datos subministrados ao Concello neste procedemento.

h) En todo caso, as/os interesadas/os poderán formular as reclamacións que considere oportunas en relación co tratamento dos seus datos persoais ante a Axencia Española de Protección de Datos.

i) En ningún caso se procederá á adopción de decisións automatizadas nin á elaboración de perfís persoais cos datos subministrados, que non serán obxecto de tratamentos diferentes aos expresamente previstos nesta cláusula.


O Alcalde,

Asdo. Luis Menor Pérez









MODELO OFICIAL DE INSTANCIA DE SOLICITUDE


	PLAN REACTIVA 
(Axudas ao impulso da actividade económica no termo municipal do Pereiro de Aguiar para paliar os efectos do COVID-19)




FORMULARIO DE SOLICITUDE DAS AXUDAS ECONÓMICAS PARA RESPOSTAR AO IMPACTO PROVOCADO POLA COVID19 NA HOSTALERIA DO CONCELLO DE O PEREIRO DE AGUIAR


SOLICITANTE:

Nome e apelidos do solicitante: __________________________________________
DNI/NIE: ____________________________________________________________
Domicilio: ____________________________________________________________________
Correo electrónico: ____________________________________________________
Teléfono móbil: ______________Teléfono fixo:______________________________

REPRESENTANTE (no seu caso):

Nome e apelidos do representante: _______________________________________
DNI/NIE: ___________________
Domicilio: ____________________________________________________________________
Correo electrónico: ____________________________________________________
Teléfono móbil: _____________________Teléfono fixo:_______________________

DATOS DA ACTIVIDADE ECONÓMICA EXERCIDA:

Domicilio da actividade: _________________________________________________
Descrición da actividade: ________________________________________________

EXPÓN:

1. Que exerce unha actividade económica como cafetería, bare, restaurante, salón de banquete e establecemento de restauración no concello de O Pereiro de Aguiar, e que conforme ao disposto na ORDEN do 4 de novembro de 2020 pola que se establecen medidas de prevención específicas como consecuencia da evolución da situación epidemiolóxica derivada do COVID-19 na Comunidad Autónoma de Galicia (DOG Núm. 223-Bis, 4 de novembro de 2020- Anexo III) tivo que proceder ao peche do seu negocio.
1. Que cumpre os requisitos previstos para a obtención de subvencións previstas no artigo 13 da Lei 38/2003, de 17 de novembro, xeral de subvencións, achándose ao corrente das súas obrigacións tributarias e de Seguridade Social, así como no pago das obrigacións por reintegro de subvencións, comprometéndose a manter o cumprimento das anteriores obrigacións durante o período de tempo inherente ao recoñecemento ou exercicio do dereito ao cobro da subvención, así como a acreditalo en calquera momento no que lle sexa requirido polo órgano concedente da subvención. 

2. Que se compromete ao cumprimento das obrigacións que como beneficiario da subvención establecen as bases reguladoras, en particular ao sometemento ás actuacións de control financeiro que poida acordar o Concello de Pereiro de Aguiar.

SOLICITA: a concesión da subvención prevista nas bases reguladoras da convocatoria aprobadas pola Xunta de Goberno Local do Concello de Pereiro de Aguiar de 20 de novembro de 2020.


DOCUMENTACIÓN QUE ACHEGA:

1. Copia do recibo do lixo do ano en curso ou liquidación de Facenda do último trimestre, para comprobación de negocio en activo.
1 Certificación actualizada de situación censal, expedida pola Axencia Estatal Tributaria con posterioridade a 31 de decembro de 2019, na que se indique a actividade económica exercida e o domicilio da actividade económica, ou por este Concello onde se exerce a actividade, no que se indique a actividade económica exercida e o domicilio da mesma. A certificación o será do propio autónomo como persoa física ou da persoa xurídica ou entidade sen personalidade xurídica a través da que se exerza a actividade e á que estea vinculado.
2 Certificado de titularidade da conta corrente onde desexa que se realice o ingreso da subvención, expedido pola correspondente entidade de crédito.
3 Copia do poder de representación do interesado, no caso de que a solicitude se formule a través de representante.
4 Declaración responsable de peche do establecemento e de cumprimento dos requisitos para ser beneficiario da axuda.
5 Copia da escritura de constitución da persoa xurídica, debidamente actualizada e inscrita no rexistro oficial correspondente.
6 Copia dos recibos dos tributos municipais, (IBI, auga e lixo) correspondentes ao ano 2020.
7 Escrito de oposición expresa á consulta dos seus datos de identidade ou os do representante a través das plataformas de intermediación electrónica das administracións públicas (opcional)
8 Copia do DNI do solicitante e o seu representante (opcional, para o caso de formular oposición á consulta de datos de identidade)

Firma (só no caso que se presente de forma presencial)”

Dando cumprimento ao referido acordo, procédese á publicación íntegra das mesmas para xeral coñecemento mediante anuncios na sede electrónica do Concello de Pereiro de Aguiar e, a través da Base de Datos Nacional de Subvencións, no Boletín Oficial da Provincia de Ourense. 

Advírtese que contra este acordo se poden interpoñer os seguintes recursos:

En caso de particulares, pódese interpoñer, potestativamente, un recurso de reposición ante o alcalde deste Concello, no prazo dun mes, como trámite previo ao contencioso-administrativo, ou ben directamente un recurso contencioso- administrativo, ante o Xulgado Provincial do Contencioso-Administrativo, no prazo de dous meses, sen que se poidan compaxinar ambos os dous recursos. Os prazos indicados computaranse a partir do día seguinte ao da publicación deste anuncio no BOP no caso de administracións públicas, pódese interpoñer un recurso contencioso-administrativo no prazo de dous meses ante o Xulgado do Contencioso-Administrativo de Ourense. Ademais, ao abeiro do disposto no artigo 44 da Lei reguladora da xurisdición contencioso-administrativa, poderá formularse requirimento de anulación ou revogación do acto, no prazo de dous meses e con carácter previo ao exercicio de accións en vía contenciosa. Os prazos indicados computaranse a partir do día seguinte ao da publicación deste anuncio, tendo en conta que o prazo para a interposición do recurso contencioso-administrativo,-no caso de que se formule o requirimento previo-, contará desde o día seguinte a aquel no que se reciba a comunicación do acordo expreso sobre o dito requirimento ou se entenda presuntamente rexeitado. Non obstante o anterior, poderá interpoñerse calquera outro recurso que se estime pertinente.

O alcalde

ESTE DOCUMENTO ESTÁ ASINADO ELECTRONICAMENTE

